**KORRALDUS**

**Liikluspindade ruumikujude määramine EELNÕU**

|  |  |  |
| --- | --- | --- |
| Teams |  | 30.11.2022 nr 2-4/2022/645 |

Korraldus antakse kohanimeseaduse § 4 lõike 1 punkti 4, § 5 lõike 1 punkti 3 ja lõike 4, § 6 lõigete 1 ja 2, § 7 lõike 2 punkti 3 ja lõike 6, haldusmenetluse seaduse § 75, halduskohtumenetluse seadustiku § 40 ja § 46, riigihalduse ministri 15. jaanuari 2016 määruse nr 2 „Kohanime vormistamise ja kasutamise kord“ § 4 lõike 2 ning Järva Vallavolikogu 27. juuni 2019 otsuse nr 45 „Järva Vallavalitsuse volitamine“ punkti 1 alusel.

Elukoha- või asukohaandmetes ning andmekogudes olevate aadressiandmetes sisalduvate  
kohanimede esitamisel lähtutakse kohanimeseaduses (edaspidi *KNS*), ruumiandmete seaduses (edaspidi *RAS*) ja keskkonnaministri 16.06.2021 määruses nr 32 ,,Aadressiandmete süsteem" (edaspidi *ADS määrus*) sätestatust. Aadressiandmete infosüsteemis on fikseeritud katastriüksuste aadressiprobleemid, mistõttu on vajalik Järva vallas korrastada aadressiandmeid.

KNS § 3 lõike 7 punkti 2 järgi on kohanime määramine KNS tähenduses kohanimemääraja poolt ametliku kohanime või nimeobjekti ruumikuju muutmine. Kohanimemäärajaks on kohalik omavalitsus, kes määrab kohanime oma territooriumile jäävale nimeobjektile (KNS § 5 lõike 1 punkt 3 ja lõige 4). KNS § 7 lõike 1 punkti 1 järgi peab ametlikku kohanime muutma, kui kohanimi on vastuolus KNS 3. peatüki nõuetega (kohanimele esitatavad nõuded). Nimeobjektide ruumikujude paiknemise põhireeglid on kehtestatud riigihalduse ministri 15. jaanuari 2016 määrusega nr 2 "Kohanime vormistamise ja kasutamise kord" (edaspidi *kohanime* *määrus*). Kohanime määruse § 4 lõike 1 järgi ei või samaliigiliste nimeobjektide ruumikujud kattuda ning sama paragrahvi lõike 2 järgi võib liikluspinnale määrata ühe nime, kui objekt on katkematult läbitav ja/või sellel ei ole kõrvalharusid, mis visuaalselt on tajutavad eraldi objektina. Kui liikluspind ei vasta lõikes 2 nimetatud nõuetele, tuleb seda käsitleda mitme eraldi objektina ja määrata erinevad kohanimed (kohanime määruse § 4 lõige 3). ADS määruse § 15 lõige 4 sätestab, et koha-aadressi määramisel RAS § 48 lõike 2 punktis 1 nimetatud viisil, määratakse koha-aadress liikluspinna järgi, millelt on juurdepääs aadressiobjektile.

Aravete alevikus on Päärna tänav kolmeharuline, mis saab selle muutmisel nõuetekohase ruumikuju ning võimaldab senised aadressid jätta muutmata.

Järva-Jaani alevis ei ole Mäe tänav liiklusvahendiga katkematult läbitav ja seda tuleb käsitleda kahe eraldi objektina (kohanime määruse § 4 lõige 3). Otstarbekas on muuta Mäe tänava ruumikuju lühemaks selle idaosast, kus numereerimist ei kasutata.

Selgema kohanime- ja aadressikasutuse tagamiseks on otstarbekas muuta Koeru alevikus Põllu ja Tiigi tänavate ruumikujusid. Uute ruumikujude määramisega saavad katastriüksused korrastatud aadressid Tiigi tänava järgi.

Unikaalaadressi nõudega alal määratakse hoonete, aadressi vajavate hooneosade ja hoonestatud või hoonestatavate maaüksuste lähiaadressid piirkonniti sama aadressikoha järgi, kasutades lähiaadressi määramisel liikluspinna nime, millele lisatakse erilisand (RAS § 48 lõike 2 punkt 1). Lähiaadressid määratakse viisil, mille kohaselt ühel pool liikluspinda kõrvuti asetsevatel maaüksustel on paaritud numbrid ja teisel pool liikluspinda asetsevatel maaüksustel on paarisnumbrid (RAS § 48 lõige 6). Albu külas Ojaküla tee ruumikuju määramisega kaasneb vajadus muuta hiljem viieteistkümnne katastriüksuse aadressid liikluspinna järgi.

Tulenevalt kohanimeseaduse § 6 lõikest 8 avalikustab kohalik omavalitsus kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Eelnõuga sai tutvuda Järva valla teeninduskeskustes ja -punktis ning Järva valla veebilehel *jarvavald.kovtp.ee*. Avalikustamine toimus ajavahemikul ?. detsembrist kuni ?. detsembrini 2022.

Avalikustamise käigus esitati/ei esitatud arvamusi ja vastuväiteid …

1. Määrata Aravete alevikus asuvale **Päärna tänavale** (LP00015020) ruumikuju vastavalt lisatud asendiplaanile (lisa 1).

2. Määrata Järva-Jaani alevis asuvale **Mäe tänavale** (LP00017837) ruumikuju vastavalt lisatud asendiplaanile (lisa 2).

3. Määrata Koeru alevikus asuvale **Põllu tänavale** (LP00011105) ruumikuju vastavalt lisatud asendiplaanile (lisa 3).

4. Määrata Koeru alevikus asuvale **Tiigi tänavale** (LP00020757) ruumikuju vastavalt lisatud asendiplaanile (lisa 4).

5. Määrata Albu külas asuva liikluspinna (tee nr 1290191) nimeks **Ojaküla tee** ja ruumikuju vastavalt lisatud asendiplaanile (lisa 5).

6. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Järva Vallavalitsusele haldusmenetluse seaduses sätestatud korras.

7. Korraldus jõustub teatavakstegemisest.

(allkirjastatud digitaalselt)

|  |  |  |
| --- | --- | --- |
| Toomas Tammik |  | (allkirjastatud digitaalselt) |
| Vallavanem |  | Karin Tenisson-Alev |
|  |  | Vallasekretär |